Diari Oficial de la Generalitat Valenciana


Sumari del DOGV 6905, del 19-11-2012 (2012/10810)

Resolució de 25 d'octubre de 2012, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte «Línia aèria subterrània 20 kV, 3/C, des de la ST el Palmerar fins a CR-18 del sector APD/21», ATLINE/2011/164/03 al terme municipal d'Alacant. (Expedient d'expropiació forçosa JUEXPR/2012/12).
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   6905

Data del DOGV
:   19-11-2012

Secció del DOGV
:   V. ANUNCIS - C) ALTRES ASSUMPTES

Número del document
:   2012/10778


Organisme emissor
:   Conselleria d'Economia, Indústria i Comerç

Tipus de document
:   Resolució

Resolució de 25 d'octubre de 2012, del Servici Territorial d'Energia d'Alacant, per la qual es convoca l'alçament d'actes prèvies a l'ocupació de determinades finques afectades pel projecte «Línia aèria subterrània 20 kV, 3/C, des de la ST el Palmerar fins a CR-18 del sector APD/21», ATLINE/2011/164/03 al terme municipal d'Alacant. (Expedient d'expropiació forçosa JUEXPR/2012/12). [2012/10575]  
En data 13 de juny de 2012, el Servici Territorial d'Energia d'Alacant va dictar una resolució per la qual es va autoritzar a Iberdrola Distribución Eléctrica, SAU; es va declarar, en concret, la utilitat pública, i es va aprovar el projecte d'execució de la instal·lació elèctrica «Línia aèria-subterrània 20 kV, 3/C, des de la ST el Palmerar fins a CR-18 del sector APD/21», en el terme municipal d'Alacant.  
L'esmentada declaració d'utilitat pública, d'acord amb el que disposen la Llei 54/1997, de 27 de novembre, del Sector Elèctric, i el Reial Decret 1.955/2000, d'1 de desembre, pel qual es regulen les activitats de transport, distribució, comercialització, subministrament i procediments d'autorització d'instal·lacions d'energia elèctrica, porta implícita la necessitat d'ocupació dels béns i drets afectats i n'implica la urgent ocupació; se'ls aplicarà el procediment d'urgència que determina l'article 52 de la Llei d'Expropiació Forçosa, de 16 de desembre de 1954.  
  
En virtut d'això, el cap del Servici Territorial d'Alacant, en compliment del que disposa el mencionat article 52 de la Llei d'Expropiació Forçosa, ha resolt convocar els titulars dels béns i drets afectats a l'ajuntament on radiquen les finques afectades, com a punt de reunió per a, de conformitat amb el procediment que establix l'esmentat article, dur a terme l'alçament d'actes prèvies a l'ocupació i, si fóra procedent, les d'ocupació definitiva.  
Totes les persones interessades, així com les que siguen titulars de qualssevol tipus de drets o interessos sobre els béns afectats, hi hauran d'acudir personalment o representats per una persona degudament autoritzada, i aportar els documents acreditatius de la seua titularitat i l'últim rebut de la contribució; es podran fer acompanyar dels seus perits i un notari, si ho estimen oportú, amb els gastos a càrrec seu.  
L'alçament d'actes tindrà lloc el dia 18 de desembre de 2012 a l'Ajuntament d'Alacant.  
L'orde d'alçament d'actes es comunicarà a cada persona interessada per mitjà de la corresponent cèdula de citació. La relació de titulars convocats apareixerà en el tauler d'edictes de l'ajuntament assenyalat i en l'annex.   
S'informa que esta publicació es fa igualment, als efectes que determina l'article 59.5 de la Llei 30/1992 de 26 de novembre, de Règim Jurídic de les Administracions Públiques i del Procediment Administratiu Comú, en la redacció que en fa la Llei 4/1999, de notificació d'esta resolució als titulars desconeguts o amb domicili ignorat o a aquells en què, tot i que s'ha intentat la notificació, no s'hi ha pogut efectuar.  
  
En l'expedient expropiatori, Iberdrola Distribución Eléctrica, SAU, assumirà la condició de beneficiària.  
  
Alacant, 25 d'octubre de 2012.- El cap del Servici Territorial d'Energia. Rafael Muñoz Gómez.  
  
Relació concreta i individualitzada de béns i drets afectats del projecte «Línia aèria subterrània de mitjana tensió 20 kV, triple circuit, conductor 100-A1/SA1A, des de la ST el Palmerar fins al centre de repartiment CR-18 del sector APD/21». JUEXPR/2012/12.  
Terme municipal de/d': Alacant  
  
Tram aeri:  
  
  
  
  
Tram subterrani:  
  
  
  
  
\* \* \* \* \* \* \* \*  
Relación concreta e individualizada de bienes y derechos afectados del «proyecto de línea aérea-subterránea de media tensión 20 kv, triple circuito, conductor 100-A1/SA1A, desde la ST El Palmeral hasta el centro de reparto CR-18 del sector APD/21». JUEXPR/2012/12.  
Término municipal de: Alicante  
  
Tramo aéreo:  
  
  
  
  
Tramo subterráneo:  
  
